Predkladacia správa

	Predseda vlády Slovenskej republiky predkladá na rokovanie vlády, vzhľadom na pretrvávajúce problémy v  Slovenskom pozemkovom fonde a netransparentné prevody pozemkov v poslednom období a taktiež podozrenia na podobné praktiky v minulosti, ako iniciatívny materiál na rokovanie vlády „Návrh na dočasné pozastavenie prevodov pozemkov v správe Slovenského pozemkového fondu“, za účelom príprav legislatívnych zmien, ktoré by zabezpečili transparentnosť, efektívnosť a dôveru verejnosti v činnosť Slovenského pozemkového fondu. 	
	Dočasné pozastavenie sa nebude vzťahovať na prevody správy majetku štátu (prevod pozemkov na iný štátny orgán), prevody vo verejnom záujme (priemyselný park, komunikácia a pod.) a na samosprávne orgány (obec, mesto alebo vyšší územný celok) a navracanie pôvodných pozemkov.

	Na základe vyššie uvedeného Ministerstvo pôdohospodárstva Slovenskej republiky zriadi pracovnú skupinu, ktorá identifikuje problémy a navrhne riešenie v podobe legislatívnych zmien.